**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO PROJEKTUI „JAUNIMO UŽUOVĖJA“ IR JO DALINIO FINANSAVIMO**

2021 m. vasario 22 d. Nr. 34-677

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I prioriteto „Besimokanti, socialiai atsakinga ir pokyčius kurianti bendruomenė“ 1.2 tikslo „Gerinti socialinių ir sveikatos paslaugų kokybę“ 1.2.1 uždavinio „Gerinti aplinką veikti nevyriausybinėms organizacijoms ir bendruomenėms“ priemone 1.2.1.1 „Nevyriausybinių organizacijų ir bendruomenių veiklos stiprinimas“, Atvirųjų jaunimo erdvių veiklos projektų finansavimo 2021 metais konkurso nuostatais, patvirtintais Jaunimo reikalų departamento prie Socialinės apsaugos ir darbo ministerijos 2020 m. spalio 23 d. įsakymu Nr. 2V- 203 „Dėl atvirųjų jaunimo erdvių veiklos projektų finansavimo 2021metais konkurso nuostatų ir šio konkurso komisijos sudėties patvirtinimo“ bei atsižvelgdama į Lazdijų rajono Vidzgailų kaimo bendruomenės komiteto 2021 m. vasario 1 d prašymą „Dėl pritarimo Vidzgailų kaimo bendruomenės projektui „Jaunimo užuovėja“, Lazdijų rajono savivaldybės taryba n u s p r e n d ž i a :

1. Pritarti Lazdijų rajono Vidzgailų kaimo bendruomenės komiteto projektui „Jaunimo užuovėja“. Preliminari projekto vertė – 9000,00 Eur.

2. Numatyti iš Lazdijų rajono savivaldybės biudžeto lėšų projekto daliniam finansavimui ne daugiau kaip 10 proc. visų tinkamų finansuoti išlaidų, t. y. 900,00 Eur.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI „JAUNIMO UŽUOVĖJA“**

**AIŠKINAMASIS RAŠTAS**

2021-02-15

Lazdijų rajono savivaldybės tarybos sprendimo projektas „Dėl pritarimo projektui „Jaunimo užuovėja“ ir jo dalinio finansavimo“ parengtas vadovaujantis Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, I prioriteto „Besimokanti, socialiai atsakinga ir pokyčius kurianti bendruomenė“ 1.2 tikslo „Gerinti socialinių ir sveikatos paslaugų kokybę“ 1.2.1 uždaviniu „Gerinti aplinką veikti nevyriausybinėms organizacijoms ir bendruomenėms“ priemone 1.2.1.1 „Nevyriausybinių organizacijų ir bendruomenių veiklos stiprinimas“, Atvirųjų jaunimo erdvių veiklos projektų finansavimo 2021 metais konkurso nuostatais, patvirtintais Jaunimo reikalų departamento prie Socialinės apsaugos ir darbo ministerijos 2020 m. spalio 23 d. įsakymu Nr. 2V- 203 „Dėl atvirųjų jaunimo erdvių veiklos projektų finansavimo 2021metais konkurso nuostatų ir šio konkurso komisijos sudėties patvirtinimo“ bei atsižvelgiant į Lazdijų rajono Vidzgailų kaimo bendruomenės komiteto 2021 m. vasario 1 d prašymą „Dėl pritarimo Vidzgailų kaimo bendruomenės projektui „Jaunimo užuovėja“.

Sprendimo tikslas – pritarti Lazdijų rajono Vidzgailų kaimo bendruomenės komiteto projektui „Jaunimo užuovėja“ ir numatyti iš Lazdijų rajono savivaldybės biudžeto lėšų projekto daliniam finansavimui ne daugiau kaip 10 proc. visų tinkamų finansuoti išlaidų, t. y. 900,00 Eur.

Projektas teikiamas pagal Jaunimo reikalų departamento prie Socialinės apsaugos ir darbo ministerijos 2020 m. spalio 30 d. paskelbtą 2021 m. kvietimą teikti paraiškas Atvirųjų jaunimo erdvių veiklos projektų finansavimo konkursui. Preliminari projekto vertė – 9000,00 Eur.

Projekto „Jaunimo užuovėja“ tikslas – skatinti Lazdijų rajono Vidzgailų kaimo bendruomenės atvirą darbą su jaunimu, siekiant sudaryti galimybes užsiimti prasminga veikla ir saugiai leisti laisvalaikį saviraiškos erdvės nerandantiems jauniems žmonėms bei palengvinti jų integraciją į gyvenamąją aplinką.

Vykdant projekto veiklas, planuojama įgyvendinti veiklas pagal jaunimo poreikius: tai individualūs ir grupiniai pokalbiai, diskusijos, įvairūs meniniai užsiėmimai, filmų žiūrėjimas, buvimas bendraamžių kompanijoje šiltoje aplinkoje su puodeliu arbatos.

Iš projekto lėšų planuojama įsigyti priemones reikalingas edukacijoms, meninėms veikloms, higienos priemones, projekto viešinimo paslaugas (savivaldybės lėšos) bei ryšio (interneto), transporto, komunalines paslaugas, materialinio ir nematerialinio turto nuomos paslaugas (LR Socialinės apsaugos ir darbo ministerijos lėšos).

Planuojama, kad projekto veiklose dalyvaus 44 jaunuoliai.

Gavus projektinį finansavimą, Lazdijų rajono Vidzgailų kaimo bendruomenės komitetas prašo prisidėti Lazdijų rajono savivaldybės biudžeto lėšomis 10 proc. (900,00 Eur) projekto vertės tinkamų finansuoti išlaidų, projekto veikloms finansuoti.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė